ธัญลักษณ์ โชติพิบูลศิลป์

พันจ่าอากาศเอกหญิง ธัญลักษณ์ โชติพิบูลศิลป์  เป็นนักกีฬายิงปืนหญิงทีมชาติไทยประเภทปืนยาวอัดลมสตรี ปืนยาวท่านอนสตรี และปืนยาวมาตรฐานสตรี (ปืนยาว 3 ท่า) ธัญลักษณ์นับเป็นหนึ่งในนักกีฬาดาวรุ่งที่น่าจับตามองนักกีฬา ดาวรุ่งที่จะเป็นอนาคตของวงการ กีฬาไทย หลังจากสร้างผลงานคว้า 1 เหรียญทองจากการแข่งขันปืนยาวท่านอนสตรีประเภททีมหญิง และ 1 เหรียญเงินประเภทบุคคลในรายการเดียวกัน ในการแข่งขันกีฬาเอเชี่ยนเกมส์ ครั้งที่ 15 "โดฮาเกมส์" ณ กรุงโดฮา ประเทศกาตาร์ จากการติดทีมชาติชุดใหญ่ครั้งแรกด้วยวัยเพียง 16 ปีในขณะนั้น

 ประวัติ 
ธัญลักษณ์ โชติพิบูลศิลป์ ชื่อเล่น มิว เกิดวันที่ 19 พฤศจิกายน พ.ศ. 2533 เป็นบุตรสาวคนเดียวของนายณัฐวัชต์ และนางภิญญลักษณ์ โชติพิบูลศิลป์ ธัญลักษณ์เป็นชาวจังหวัดเชียงใหม่โดยกำเนิด ศึกษาชั้นประถมศึกษาถึงมัธยมศึกษาตอนต้นจากโรงเรียนเรยีนาเชลีวิทยาลัย ระดับมัธยมศึกษาตอนปลายจากโรงเรียนมงฟอร์ตวิทยาลัย สำเร็จการศึกษาระดับปริญญาตรีจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่ ขณะนี้กำลังศึกษาระดับปริญญาโท สาขาวิชาการจัดการอุตสาหกรรมการบริการและการท่องเที่ยว คณะมนุษยศาสตร์และการจัดการการท่องเที่ยว มหาวิทยาลัยกรุงเทพ

 เข้าสู่วงการยิงปืน 
ธัญลักษณ์ เข้าสู่วงการยิงปืนตั้งแต่อายุ 11 ปี จากการผลักดันของบิดามารดาที่ส่งเสริมบุตรสาวให้รักการออกกำลังกายและเล่นกีฬา โดยหัดเล่นกีฬาหลายชนิดมาก่อน ในทุก ๆ ปีที่งานกาชาดจังหวัดเชียงใหม่ ธัญลักษณ์จะเข้าไปยิงปืนอัดลมที่ซุ้มยิงปืนของทหารเสมอ จนกลายมาเป็นความหลงใหลชื่นชอบในกีฬายิงปืน บิดาจึงพาไปสมัครอบรมการยิงปืนเป็นครั้งแรกที่สนามกีฬาสมโภชเชียงใหม่ 700 ปี จากนั้นได้รับคำแนะนำให้รู้จักกับอาจารย์สุวิทย์ กาเยาว์ ผู้ฝึกสอนคนแรก ซึ่งเป็นอาจารย์จากสถาบันการพลศึกษา วิทยาเขตเชียงใหม่ โดยเริ่มจากยิงปืนสั้น และเปลี่ยนเป็นปืนยาวในภายหลัง ต่อมาได้เข้ารับการฝึกอบรมกีฬายิงปืนภาคฤดูร้อนโดยมีนายยิ่งยง มัจฉาชีพ เป็นผู้ดูแล หลังจากนั้นธัญลักษณ์ได้เข้าร่วมการแข่งขันตามรายการต่าง ๆ ก่อนที่บิดาจะควักทุนส่วนตัวส่งธัญลักษณ์เข้าแข่งขันยิงปืนระดับนานาชาติเป็นครั้งแรกตอนอายุ 12 ปี ที่สิงคโปร์ และสามารถคว้าเหรียญเงินปืนยาวประเภททีมมาได้http://news.sanook.com/sport/sport_61651.php

 เส้นทางยิงปืน 
จากการฝึกซ้อมพัฒนาและได้รับเหรียญในการแข่งขันระดับนานาชาติ ธัญลักษณ์ได้รับสิทธิ์ให้เข้าแข่งขันยิงปืนชิงชนะเลิศแห่งเอเชียอาคเนย์ (SEASA ซีซา) ที่ฮานอย ประเทศเวียดนาม และประสบความสำเร็จคว้า 2 เหรียญทองประเภทบุคคลจากปืนยาวอัดลมสตรี และปืนยาวท่านอนสตรี ทั้งที่เป็นการแข่งขันระดับนานาชาติเพียงครั้งที่ 2 เท่านั้น ก่อนจะบินไปยังโครเอเชียเพื่อเข้าร่วมแข่งขันยิงปืนเยาวชนโลก โดยได้อันดับ 8 ประเภทบุคคล และอันดับ 4 ประเภททีม จากปืนยาวมาตรฐานสตรี (ปืนยาว 3 ท่า) ผลงานอันโดดเด่นของธัญลักษณ์ได้เข้าตาคณะกรรมการทีมยิงปืนชุดเอเชียนเกมส์ ครั้งที่ 15 ซึ่งในขณะนั้นมี พ.ต.อ.คีรีศักดิ์ ตันตินวะชัย หรือ รองฯ โอ่ง เป็นผู้จัดการทีมยิงปืนhttp://news.sanook.com/sport/sport_61651.php ธัญลักษณ์จึงได้เข้ามาเป็นส่วนหนึ่งของนักกีฬายิงปืนทีมชาติไทย และประสบความสำเร็จด้วยการคว้าเหรียญทองแรกของทัพนักกีฬาไทยในการแข่งขันกีฬาเอเชียนเกมส์ ครั้งที่ 15 "โดฮาเกมส์" นับเป็นเหรียญทองปืนยาวสตรีเหรียญแรกของสมาคมกีฬายิงปืนแห่งประเทศไทย ในพระบรมราชูปถัมภ์ในระดับเอเชียนเกมส์ จากการแข่งขันปืนยาวท่านอนสตรีประเภททีมหญิง (คะแนนรวม 1,767 คะแนน) ซึ่งประกอบด้วย ธัญลักษณ์ โชติพิบูลศิลป์ (591), สุภมาส วันแก้ว (590) และ ปรมาภรณ์ พงษ์เหล่าขำ (586) นอกจากนี้ผลจากในประเภทปืนยาวท่านอนบุคคลทีมหญิง ยังทำให้ธัญลักษณ์คว้าเหรียญเงินประวัติศาสตร์ให้กับวงการยิงปืนไทยได้อีกหนึ่งเหรียญ จากผลงาน 591 (99 98 98 99 99 99) คะแนน (เหรียญทอง : โอลก้า ดอฟกัน ประเทศคาซัคสถาน 591 (99 97 97 100 99 99) และเหรียญทองแดง : เจิ้นยี่ หวัง ประเทศจีน 591 (98 100 98 99 98 98))http://www.gunsandgames.com/smf/index.php?topic=26961.15;wap2

ธัญลักษณ์สร้างผลงานในระดับกีฬาเยาวชนแห่งชาติ กีฬาแห่งชาติ และกีฬาชิงชนะเลิศแห่งประเทศไทย อีกทั้งทำผลงานระดับนานาชาติ โดยการได้อันดับ 7 ในการแข่งขันยิงปืน ISSF World Cup Rifle / Pistol ที่กรุงมิวนิก ประเทศเยอรมนี นับเป็นนักกีฬายิงปืนยาวสตรีไทยคนแรกที่เข้าถึงรอบชิงชนะเลิศในการแข่งขันเวิลด์คัพซึ่งเป็นรายการแข่งขันระดับโลก และได้โควตาไปโอลิมปิกฤดูร้อน 2008 ที่กรุงปักกิ่ง ประเทศจีนจ้างโค้ชต่างชาติติวธัญลักษณ์ และสามารถคว้า 2 เหรียญเงิน ปี 2013 และ 1 เหรียญทอง ปี 2015 ในการแข่งขันกีฬามหาวิทยาลัยโลก ทั้งนี้ ธัญลักษณ์ได้บรรจุเข้ารับราชการในกองทัพอากาศ (ทอ.) ปัจจุบันครองยศ จ่าอากาศโทหญิง (จ.ท.หญิง) โดยมีบิดาและมารดาเป็นผู้ฝึกสอนหลักในปัจจุบัน

 ผลงาน 

 ปี ผลการแข่งขัน  ประเภท  รายการ  ประเทศ2003 เหรียญเงินhttp://news.sanook.com/sport/sport_61651.php ปืนยาวอัดลมสตรี (ทีม) Singapore Shooting Festival 2006 เหรียญทองhttp://news.sanook.com/sport/sport_61651.php ปืนยาวท่านอนสตรี(บุคคล) ยิงปืนชิงชนะเลิศแห่งเอเชียอาคเนย์ ครั้งที่ 30 (30th South East Asia Shooting Championships)  2006 เหรียญทองhttp://news.sanook.com/sport/sport_61651.php ปืนยาวอัดลมสตรี (บุคคล) ยิงปืนชิงชนะเลิศแห่งเอเชียอาคเนย์ ครั้งที่ 30 (30th South East Asia Shooting Championships)  2006 เหรียญทอง ปืนยาวท่านอนสตรี (ทีม) เอเชียนเกมส์ ครั้งที่ 15 (15th Asian Games) 2006 เหรียญเงิน ปืนยาวท่านอนสตรี (บุคคล) เอเชียนเกมส์ ครั้งที่ 15 (15th Asian Games) 2007 เหรียญทองhttp://www.gunsandgames.com/smf/index.php?topic=48900.10;wap2 ปืนยาวมาตรฐานสตรี (ทีม)ซีเกมส์ ครั้งที่ 24 (24th SEA Games)  2007 เหรียญทอง ปืนยาวอัดลมสตรี (ทีม)ซีเกมส์ ครั้งที่ 24 (24th SEA Games) 2007 เหรียญเงิน ปืนยาวท่านอนสตรี (ทีม)ซีเกมส์ ครั้งที่ 24 (24th SEA Games)   2007 อันดับที่ 4 ปืนยาวอัดลมสตรี (บุคคล) ยิงปืนชิงชนะเลิศแห่งเอเชีย ครั้งที่ 11 (11th Asian Shooting Championships) 2007 อันดับที่ 4 ปืนยาวมาตรฐานสตรี (บุคคล) ยิงปืนชิงชนะเลิศแห่งเอเชีย ครั้งที่ 11 (11th Asian Shooting Championships) 2007 อันดับที่ 7จ้างโค้ชต่างชาติติวธัญลักษณ์ ปืนยาวมาตรฐานสตรี (บุคคล) ISSF World Cup Rifle / Pistol 2007 2009 เหรียญทองทัพไทยกวาดเพิ่ม 6 เหรียญทอง แม่นปืนเหมา 3 - ข่าวไทยรัฐออนไลน์ ปืนยาวอัดลมสตรี (ทีม)ซีเกมส์ ครั้งที่ 25 (25th SEA Games)  2009 เหรียญทองยิงปืนคว้า 3 ทอง "ธันย่า" ซิว 2 ทุบสถิติซีเกมส์ ปืนยาวท่านอนสตรี (ทีม)ซีเกมส์ ครั้งที่ 25 (25th SEA Games)  2009 เหรียญเงิน  ปืนยาวอัดลมสตรี (บุคคล)ซีเกมส์ ครั้งที่ 25 (25th SEA Games)  2009 เหรียญทองจักรกฤษณ์-ธัญลักษณ์ ซิว 3 ทอง ทัพแม่นปืนไทย - ข่าวไทยรัฐออนไลน์ปืนยาวท่านอนสตรี (บุคคล)ยิงปืนชิงชนะเลิศแห่งเอเชียอาคเนย์ ครั้งที่ 33 (33rd South East Asia Shooting Championships) 2009 เหรียญทองปืนยาวท่านอนสตรี (ทีม)ยิงปืนชิงชนะเลิศแห่งเอเชียอาคเนย์ ครั้งที่ 33 (33rd South East Asia Shooting Championships) 2009 เหรียญทองปืนยาวสาวไทยเจ๋งซิวทองทีมเปิดศึกซีซ่าปืนยาวอัดลมสตรี (ทีม)ยิงปืนชิงชนะเลิศแห่งเอเชียอาคเนย์ ครั้งที่ 33 (33rd South East Asia Shooting Championships) 2011 เหรียญเงิน ปืนยาวอัดลมสตรี (ทีม)ยิงปืนชิงชนะเลิศแห่งเอเชียอาคเนย์ ครั้งที่ 35 (35th South East Asia Shooting Championships) 2013 เหรียญเงิน ปืนยาวท่านอนสตรี (บุคคล)กีฬามหาวิทยาลัยโลกฤดูร้อน ครั้งที่ 27 (27th Summer Universiade) 2013 เหรียญเงิน ปืนยาวท่านอนสตรี (ทีม)กีฬามหาวิทยาลัยโลกฤดูร้อน ครั้งที่ 27 (27th Summer Universiade) 2013 เหรียญเงิน ปืนยาวท่านอนสตรี (ทีม)ยิงปืนอัดลมชิงชนะเลิศแห่งเอเชีย (และปืนยาว/ปืนสั้น) ครั้งที่ 6 (6th Asian Air Gun Championship along with 25m & 50m Rifle/Pistol Competition) 2013 เหรียญทองปืนยาวอัดลมสตรี (บุคคล)Bangkok Open Shooting Championships 2013 2013 เหรียญทองปืนยาวท่านอนสตรี (ทีม)Bangkok Open Shooting Championships 2013 2013 เหรียญเงินปืนยาวท่านอนสตรี (บุคคล)Bangkok Open Shooting Championships 2013 2013 เหรียญทองปืนยาวท่านอนสตรี (ทีม)ซีเกมส์ ครั้งที่ 27 (27th SEA Games) 2013 เหรียญเงินปืนยาวท่านอนสตรี (บุคคล)ซีเกมส์ ครั้งที่ 27 (27th SEA Games) 2015 เหรียญทองปืนยาวท่านอนสตรี (ทีม)ซีเกมส์ ครั้งที่ 28 (28th SEA Games) *ทำลายสถิติ 2015 เหรียญเงินปืนยาวท่านอนสตรี (บุคคล)ซีเกมส์ ครั้งที่ 28 (28th SEA Games) *ทำลายสถิติ 2015 เหรียญทองแดงปืนยาวอัดลมสตรี (ทีม)ซีเกมส์ ครั้งที่ 28 (28th SEA Games) 2015 เหรียญทองปืนยาวท่านอนสตรี (ทีม)กีฬามหาวิทยาลัยโลกฤดูร้อน ครั้งที่ 28 (28th Summer Universiade) *ทำลายสถิติ 

 รางวัลเกียรติยศ 
 ปี รางวัล  รายการประกาศรางวัล  โดย2549  นักกีฬาเยาวชนสมัครเล่นหญิงดีเด่นSport - Manager Online - ตามคาด“ปวีณา-ดนัย”ซิวรางวัลนักกีฬาดีเด่น  รางวัลถ้วยพระราชทาน จากพระบาทสมเด็จพระเจ้าอยู่หัว เนื่องในวันกีฬาแห่งชาติ ประจำปี 2549 การกีฬาแห่งประเทศไทย2549 นักกีฬาเยาวชนหญิงยอดเยี่ยม วันนักกีฬายอดเยี่ยม ครั้งที่ 45 ประจำปี 2549 สมาคมผู้สื่อข่าวกีฬาแห่งประเทศไทย2550  นักกีฬาเยาวชนสมัครเล่นหญิงดีเด่นอรรถสิทธิ์-บัวบาน คว้ารางวัลนักกีฬาสมัครเล่นดีเด่น  รางวัลถ้วยพระราชทาน จากพระบาทสมเด็จพระเจ้าอยู่หัว เนื่องในวันกีฬาแห่งชาติ ประจำปี 2550 การกีฬาแห่งประเทศไทย2550 นักกีฬาเยาวชนหญิงยอดเยี่ยมhttp://www.thailandsusu.com/webboard/index.php?topic=24062.0;wap2 วันนักกีฬายอดเยี่ยม ครั้งที่ 46 ประจำปี 2550 สมาคมผู้สื่อข่าวกีฬาแห่งประเทศไทย2550 รางวัลรุกกี้แห่งปี (นักกีฬาหน้าใหม่ที่มีผลงานระดับชาติครั้งแรกยอดเยี่ยม) สยามกีฬา อวอร์ด ครั้งที่ 1 สยามกีฬา2551 เยาวชนดีเด่นแห่งชาติ (สาขากีฬา) รางวัลพระราชทาน จากสมเด็จพระบรมโอรสาธิราชฯ สยามมกุฎราชกุมาร เนื่องในวันเยาวชนแห่งชาติประจำปี 2551 กระทรวงการพัฒนาสังคมและความมั่นคงของมนุษย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๗ , เล่ม ๑๓๒ ตอนที่ ๑ ข หน้า ๒๓, ๙ มกราคม ๒๕๕๘

 อ้างอิง 

 แหล่งข้อมูลอื่น 

 NBC Olympics Profile 

หมวดหมู่:นักยิงปืนโอลิมปิกทีมชาติไทย
หมวดหมู่:นักยิงปืนในโอลิมปิกฤดูร้อน 2008
หมวดหมู่:นักยิงปืนยาวสหพันธ์กีฬายิงปืนนานาชาติ
หมวดหมู่:นักกีฬาไทยที่ได้เหรียญทองเอเชียนเกมส์
หมวดหมู่:นักกีฬาไทยที่ได้เหรียญเงินเอเชียนเกมส์
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ทหารอากาศชาวไทย
หมวดหมู่:ผู้ฝึกศิลปะการต่อสู้จากจังหวัดเชียงใหม่
หมวดหมู่:บุคคลจากโรงเรียนเรยีนาเชลีวิทยาลัย
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากคณะรัฐศาสตร์และรัฐประศาสนศาสตร์ มหาวิทยาลัยเชียงใหม่